Aasta: 1995  Lavastaja: Martin Scorsese  Näitlejad: Robert De Niro  Joe Pesci  Sharon Stone  Kevin Pollak  James Woods  Pikkus: 171 min  IMDb: 8.0/10  Minu hinne: 10/10                Tegu on siis ühe parima kasiino teemalise filmiga, mida mina oma lühikese elu jooksul näinud olen. Ei trumpa seda  üle Oceans 11 või Casino Royale või Maverick. Martin Scorsese geniaalselt valitud meeskond selle filmi jaoks, temale omane storytelling ja eepilisus on need põhjused, miks see film minult maksimumhinded sai (muuseas, jagan neid päris heldelt nagu võib-olla juba märganud olete. Nimelt arvan ma, et kui mul filmist on tõesti väga väga hea emotsioon, siis miks mitte talle 10/10 anda. Ja "Casinos"'t mul just selline mulje oli.)         Film algab sellega, et näidatakse meile ära, kuidas tegelikult 70-ndatel  kasiinoäri aeti. Kuna film on fact-based ja ma sellega mitte midagi ette ei spoili, siis võin öelda, et kogu asja juhtisid kallite ülikondadega itaalia mehed, kes aeg ajalt endale raha küsisid nende omatud kasiinodest. Meile seletatakse natuke tegelasi ära, näitab, kuidas Sam Rothstein (De Niro) on nagu võlur, kui asi on seotud kasiinodega, ta justkui näeb tulemusi ette ja nende põhjal ennustabki. Sellest tulebki, et itaallased otsustavad tema panna ühe allakäinud kasiino juhiks. Talle turvaks antakse sõjakas  ja väga ohtlik väikemees Nicky (Pesci). Muide, minu arvamus Joe Pescist on pärast GoodFellasi ja Casino vaatamist kõvasti tõusnud. Kui enne nägin teda peamiselt komöödiates (Lethal Weapon, Gone Fishin'), siis nüüd on ta minu silmis end ka draamanäitlejana kehtestanud.         Kasiino muidugi kubiseb pikanäpumeestest ja petturitest, kuid kohe esimesel päeval suudab end maksma panna ja nii see asi edasi arenebki, et kasiino hakkab Sami juhtimise all palju paremini teenima. Samas, mida aeg edasi, seda rohkem hakatakse asja legaalsuses kahtlema ja põnevaks läks seal  tõepoolest. Sisust rohkem ei räägi, selle osa rääkisin, sest seda suudab iga normaalne inimene ise tuletada, kui sisututvustust lugeda :)      ...      Robert De Niro oli, nagu Taxi Driveris, ka siin veidike teistsugune. Oli küll karm ja kõik pidi toimuma tema reeglite järgi, kuid miski temas tundus mulle nagu erinev olevat. Samas Joe Pesci oli siin tunduvalt jõhkram vend kui GoodFellasis; sarnane, kuid mulle tundus karmim veits. Näitlejatöö on mõlema ja ka teiste, nt James Woods'i poolt, super.  Näitlejatöö ja hea dialoog oli see põhjus, miks see film suutis mind kella 12-st õhtul kuni 3-ni öösel, üleval hoida. Mitte kordagi ei hakanud igav.         Tõsiselt köitev meistriteos, kus igale elemendile oli palju rõhku pööratud ja lähedal täiuslikkusele põnevuse-žanris see film on. Isegi Sharon Stone näitles hästi ja mitte asjata ei teeninud ta oma Oscari-nominatsiooni. See film pani mind ka mõtlema selle peale, kui hea näitleja on Robert De Niro ja kui palju Hollywood on võitnud tänu temale. Kavatsen see suvi USA-st ka Taxi Driveri ja Godfatheri osta, eks saab  teda siis veel imetleda...         Arvatavasti kuskil poole  aasta pärast vaatan uuesti...A masterpiece this is - and greatly underrated.